Държавен вестник, бр. 33, 2013 г., стр. 31

БРОЙ  33	
Д Ъ Р Ж А В Е Н  В Е С Т Н И К 	
СТР.  31  
доклад на работната група, насрочва дата и 
час за провеждане на открито заседание за 
обсъждане на приетия доклад. 
(2) Комисията оповестява доклада, датата 
и часа за провеждане на открито заседание 
на страницата си в интернет.
(3) На откритото заседание комисията 
обсъжда с енергийните предприятия доклада 
по ал. 1 и определя срок за представяне на 
становища и писмена обосновка на направе­
ните на откритото заседание възражения до 
3 дни от датата на откритото заседание.
Чл. 46. В срок до 7 дни от датата на откри­
тото заседание комисията провежда закрито 
заседание, на което приема проект на решение 
и насрочва дата за обществено обсъждане по 
чл. 14 от Закона за енергетиката.
Чл. 47. (1) За енергийните предприятия, 
спрямо които се прилага методът „норма 
на възвръщаемост на капитала“, проектът 
на решение, съответно решението по чл. 51, 
ал. 1, съдържа:
1. прогнозните и/или изменените необхо­
дими приходи на енергийните предприятия, 
включващи икономически обосновани разхо­
ди за дейностите по съответните лицензии, 
регулаторната база на активите и нормата на 
възвръщаемост на капитала и съответните 
цени;
2. прогнозните количества електрическа 
енергия и/или разполагаемост за следващия 
ценови период.
(2) В случай че извършените анализ и 
оценка на представената информация от енер­
гийното предприятие по чл. 43, ал. 1 и 2 не 
дават основание за изменение на утвърдените 
цени, комисията приема проект на решение, 
съответно решение по чл. 51, ал. 1, с което 
отказва да измени действащите цени.
Чл. 48. (1) За енергийните предприятия, 
спрямо които се прилагат методите на цено­
во регулиране по чл. 4, ал. 2, т. 2, проектът 
на решение, съответно решението по чл. 51, 
ал. 1, съдържа: 
1. при започване на нов регулаторен период:
а) продължителността на следващия регу­
латорен период и нормата на възвръщаемост 
на капитала;
б) прогнозните необходими приходи на 
енергийните предприятия за първия ценови 
период;
в) прогнозните количества електрическа 
енергия и/или разполагаемост за първия 
ценови период; 
г) цени за първия ценови период, включи­
телно по групи клиенти и тарифна структура;
2. за всеки следващ ценови период в рам­
ките на регулаторния период:
а) стойностите на показателите за корек­
ции в съответствие с изискванията по чл. 4, 
ал. 2, т. 2;
б) прогнозните необходими приходи на 
енергийните предприятия за ценовия период 
в съответствие със стойностите по буква „а“;
в) прогнозните количества електрическа 
енергия и/или разполагаемост за ценовия 
период; 
г) цени за ценовия период, включително 
по групи клиенти и тарифна структура.
(2) В случай че енергийно предприятие е 
направило искане за утвърждаване на групи 
клиенти и тарифни структури, но не е обосно­
вало искането си в представеното проучване 
за стойността на услугата по чл. 16, комисията 
може да откаже утвърждаването им. 
(3) В случай че енергийното предприятие 
не е подало заявление и/или не е представи­
ло информацията по чл. 43, комисията може 
служебно да утвърди коригирани необходими 
приходи и цени за следващия ценови период 
от регулаторния период въз основа на данните, 
с които разполага.
Чл. 49. (1) В случай на забавяне на опе­
раторите на преносни или разпределителни 
мрежи при определянето на цените за достъп, 
пренос и разпределение комисията може да 
определи временни цени по чл. 30, ал. 1, т. 10, 
12, 13, 14 и 15 ЗЕ. 
(2) В случаите на ал. 1 комисията може да 
вземе решения относно подходящи компен­
саторни мерки, в случай че окончателните 
цени за достъп, пренос и разпределение се 
отклоняват от временните цени.
Чл. 50. (1) Провеждането на процедура за 
обществено обсъждане по чл. 14 от Закона за 
енергетиката започва с оповестяване проекта 
на решение на страницата на комисията в 
интернет.
(2) Комисията обсъжда със заинтересу­
ваните лица по смисъла на чл. 14, ал. 2 от 
Закона за енергетиката проекта на решение 
и определя срок за представяне на становища 
по него не по-кратък от 14 дни от датата на 
общественото обсъждане.
Чл. 51. (1) След приключване на проце­
дурата за обществено обсъждане на закрито 
заседание комисията приема решение.
(2) По преписки, които представляват 
фактическа и правна сложност, мотивите към 
решенията могат да бъдат приети до 10 дни 
от приемането на съответното решение. 
(3) Комисията публикува решенията по 
ал. 1, съответно мотивите по ал. 2, на стра­
ницата си в интернет в 3-дневен срок от 
приемането им.
(4) В случаите по чл. 38, ал. 4 комисия­
та може да приеме съкратени процедури и 
срокове. Решението за изменение на цените 
влиза в сила от деня на приемането му от 
комисията и тя го публикува на страницата 
си в интернет.